นอนหลับกลางคืน คืนแรกมีอาการเจ็บทรวงอกด้านซ้าย กดหน้าอก บิดตัว กดหลังไม่รู้สึกเจ็บเพิ่มขึ้น มีอาการประมาณ 20-30นาที คืนที่2แน่นหน้าอกจนต้องตื่น แต่ไม่มีอาการเจ็บเหมือนคืนแรก ไม่ทราบว่าจะมีความเสี่ยงเกี่ยวกับโรคหัวใจหรือไม่ หรือเป็นเพราะสาเหตุใด เพศชาย อายุ39-40 น้ำหนัก 82 กก. ส่วนสูง 170 ซม. ไม่สูบบุหรี่ ดื่มเบียร์สัปดาห์ละครั้ง 1-2 ขวด เคยเป็นนักฟุตบอล แต่ตอนนี้ไม่ได้เล่นกีฬาแล้ว นอนช่วง23:00-24:00 ทุกวัน ยกเว้นดูกีฬาบ้าง
สวัสดีค่ะ อาการเจ็บอกด้านซ้าย อาจมีสาเหตุจาก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆแนะนำไปพบแพทย์เพื่อตรวจเพิ่มเติม หากมีลักษณะเจ็บหน้าอกคล้ายโรคหัวใจดังกล่าวไป จากประวัติหากเป็นเพศชายมีน้ำหนักเกินอาจเป็นความเสี่ยงในการมีโรคหัวใจได้เช่นกันการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร